b'\n_START_ARTICLE_\nFF \xc2\xabH\xc3\xa5kon Mosby\xc2\xbb\n_START_PARAGRAPH_\nFF \xc2\xabH\xc3\xa5kon Mosby\xc2\xbb (sj\xc3\xb8satt 1980) er et norsk forskningsfart\xc3\xb8y eid av Havforskningsinstituttet. Det var bygd ved Mjellem & Karlsen sammen med s\xc3\xb8sterskipet \xc2\xabMichael Sars\xc2\xbb, begge sj\xc3\xb8satt i 1980 og tok over etter det forliste FF \xc2\xabHelland-Hansen\xc2\xbb (1957\xe2\x80\x931976)._NEWLINE_Skipet var oppkalt etter havforskeren H\xc3\xa5kon Mosby (1903\xe2\x80\x931989). Det har Universitetet i Bergen som medeier, f\xc3\xb8r 2008 var det eneeid av universitetet. Skipet er fast stasjonert i Skagerrak og Nordsj\xc3\xb8en med base p\xc3\xa5 Forskningsstasjon Fl\xc3\xb8devigen utenfor Arendal. Det er 47 meter langt og p\xc3\xa5 701 brt. Fart\xc3\xb8yet har en motorkraft p\xc3\xa5 1500 kW. Skipet er spesielt utrustet for tokt innen forskning p\xc3\xa5 fiskebestander, milj\xc3\xb8unders\xc3\xb8kelser og akustiske unders\xc3\xb8keler. Skipet har laboratorier, ekkolodd, sonarer og annet akustisk utstyr, samt utstyr for \xc3\xa5 ta vann- og bunnpr\xc3\xb8ver. Det tar spesielt pr\xc3\xb8ver av sedimenter p\xc3\xa5 havbunnen.'